Diari Oficial de la Generalitat Valenciana


Sumari del DOGV 5890, del 11-11-2008 (2008/13681)

RESOLUCIÓ de 30 d'octubre de 2008, del director general de Recursos Humans de la Conselleria de Sanitat, per la qual oferix la integració en el règim estatutari al personal de caràcter fix de les unitats de Salut Mental procedents de la Diputació Provincial de València transferits pel Decret 105/2008, del Consell.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5890

Data del DOGV
:   11-11-2008

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2008/13525


Data del document
:   30-10-2008

Organisme emissor
:   Conselleria de Sanitat

Tipus de document
:   Resolució

Correcció d'errades

Anàlisi jurídica

 Descriptors 

:   * salut mental
    * professió administrativa
    * administració del personal
    * treballador social
    * psicologia
    * professió sanitària
    * servei sanitari
    * personal docent
    * concurs administratiu

RESOLUCIÓ de 30 d'octubre de 2008, del director general de Recursos Humans de la Conselleria de Sanitat, per la qual oferix la integració en el règim estatutari al personal de caràcter fix de les unitats de Salut Mental procedents de la Diputació Provincial de València transferits pel Decret 105/2008, del Consell. [2008/13563]  
Pel Decret 105/2008, d'11 de juliol (Diari Oficial de la Comunitat Valenciana de 16.07.2008), del Consell, modificat per la correcció d'errades publicada en el Diari Oficial de la Comunitat Valenciana número 5854, de 22.09.2008, es van acceptar les transferències de les unitats de Salut Mental dependents de la Diputació Provincial de València.  
La clàusula sisena del Conveni subscrit entre la Generalitat i la Diputació Provincial de València pel qual acorden el traspàs a la Generalitat dels mitjans materials i personals adscrits a les unitats de Salut Mental dependents de la Diputació Provincial de València, establix que al funcionari de carrera i personal laboral de caràcter fix se li ha de donar l'opció d'integració com a personal estatutari en la categoria professional que li correspon, d'acord amb la taula d'homologacions que s'inclou com a annex V del conveni.  
Per tot això, d'acord amb l'article 1.2.c de la Resolució de 18 de gener de 2006 del director gerent de l'Agència Valenciana de Salut (Diari Oficial de la Comunitat Valenciana número 5184, de 25.01.2006), per la qual delega per a competències en matèria de personal, resolc:  
Primer  
El personal funcionari de carrera i laboral fix transferit pel Decret 105/2008 esmentat, modificat per una correcció d'errades, que exercisca el dret d'opció pot integrar-se en la categoria bàsica estatutària corresponent, d'acord amb la taula d'homologacions de l'annex II i integrar-se com a personal estatutari fix.  
Segon  
El règim econòmic i jurídic del personal que resulte integrat, és el corresponent a l'Estatut Marc, les normes de desplegament i la normativa que s'aplica al personal de l'Agència Valenciana de Salut que s'apliquen en cada cas.  
Al personal que resulte integrat li han de quedar reconeguts els servicis prestats amb caràcter temporal o fix, per als concursos de mèrits, com a prestats en les categories estatutàries corresponents i en els termes establits en l'Estatut Marc i en les convocatòries respectives.  
Tercer  
El personal que s'integre en el règim estatutari percep les retribucions que li corresponen segons la categoria de l'homologació i d'acord amb les taules retributives del personal al servici de les institucions sanitàries de la Conselleria de Sanitat, amb efecte del primer dia del mes següent al mes en què es resolga la integració.  
Pel que fa als efectes econòmics, al personal integrat li queda reconeguda l'antiguitat que tinga en l'administració d'origen fins a la data d'efecte de la integració. El primer trienni que complete este personal a partir de la resolució d'integració ho és d'acord amb el que preveu l'article 42 de la Llei 55/2003, de 16 de desembre, de l'Estatut Marc del Personal Estatutari dels Servicis de Salut.  
Quart  
Les places en què pot integrar-se este personal es doten amb les retribucions que assenyalen el Reial Decret Llei 3/1987, d'11 de setembre, i la normativa que el desplegat, els quals seguixen vigents, d'acord amb les disposicions derogatòria única i transitòria sisena de la Llei 55/2003 i amb les taules retributives del personal al servici de les institucions sanitàries de la Conselleria de Sanitat i amb el règim de dedicació que corresponga.  
Cinqué  
El personal integrat ha de ser destinat en el mateix centre i institució on en l'actualitat presta servicis.  
Sisé  
Les sol·licituds individuals d'integració s'han de formular d'acord amb el model oficial que s'inclou com a annex III, en el termini d'un mes comptador a partir de la publicació en el Diari Oficial de la Comunitat Valenciana d'esta resolució. No obstant això, es pot aplicar la disposició transitòria tercera del Decret 7/2003, de 28 de gener, del Consell de la Generalitat, que aprova el Reglament de Selecció i Provisió de Places del Personal Estatutari al servici d'institucions sanitàries de la Generalitat.  
Les sol·licituds s'han de presentar, adreçades al director general de Recursos Humans de la Conselleria de Sanitat, c/ Misser Mascó, 31, 46056 València.  
El personal que opte per la integració ha d'adjuntar a la instància còpies compulsades del nomenament de funcionari de carrera o el contracte laboral fix i de la titulació acadèmica (i l'especialitat, si és el cas) que s'exigisca per a l'accés a la categoria estatutària.  
Seté  
Esta resolució entra en vigor l'endemà de la publicació en el Diari Oficial de la Comunitat Valenciana.  
Huité  
Esta resolució la poden impugnar les persones interessades per mitjà de la interposició d'un recurs contenciós administratiu davant del Jutjat del Contenciós Administratiu de València, en el termini de dos mesos comptador a partir de la publicació, d'acord amb el que disposen els articles 109 i 110 de la Llei 30/1992, de 26 de novembre, i també els articles 14.2 i 46 de la Llei 29/1998, de 13 de juliol, i, potestativament, s'hi pot interposar un recurs de reposició, davant del mateix òrgan, en el termini d'un mes, d'acord amb els articles 116 i 117 de la Llei 30/1992, de 26 de novembre; tot això sense perjuí que hom use qualsevol altre recurs que estime convenient per al seu dret.  
València, 30 d'octubre de 2008.- El director general de Recursos Humans: José Cano Pascual.  
Annex I  
Equips de personal que es transferixen  
  
Nota 1: El metge és especialista en Psiquiatria.  
\* \* \* \* \*  
  
Nota. (1) El médico es especialista en PsiquiatríaAnnex II  
Taula d'homologacions  
En la Diputació Provincial de València En la Generalitat  
Metge/essa especialista en Psiquiatria Facultatiu/va especialista d'àrea de Psiquiatria  
Psicòleg/oga clínic/a Facultatiu/va especialista d'àrea de Psicologia clínica: amb titulació   
 de l'especialitat en psicologia clínica  
Metge/essa de conducta addictiva Metge/essa d'Unitat de Conductes Addictives  
Terapeuta ocupacional Terapeuta ocupacional  
Treballador/a social Treballador/a social  
Diplomat en Infermeria ATS/DUI o infermer/a  
Auxiliar d'infermeria (psiquiatria) Auxiliar d'infermeria  
Auxiliar administratiu/va Auxiliar de la funció administrativa  
Administratiu/va Administratiu/va de la funció administrativa  
Cap de servici Facultatiu/va especialista d'àrea de Psiquiatria  
Cap de secció Facultatiu/va especialista d'àrea de Psiquiatria  
Annex III  
Sol·licitud d'integració  
Dades personals del sol·licitant  
Cognoms  
Nom  
DNI  
Adreça  
Telèfon  
Dades professionals  
Categoria actual  
Centre de treball  
Categoria d'homologació  
Titulació acadèmica  
Sol·licite la integració en l'Estatut Marc del Personal de les Institucions Sanitàries de la Conselleria de Sanitat, d'acord amb la Resolució de 30 d'octubre de 2008.  
Lloc, data i signatura  
\* \* \* \* \*  
ANEXO II  
Tabla de homologaciones  
En la Diputación Provincial de Valencia En la Generalitat  
Médico especialista en Psiquiatría FEA Psiquiatría  
Psicólogo Clínico FEA Psicología clínica: con titulación de la especialidad   
 en psicología clínica  
Médico de Conducta Adictiva Médico UCA  
Terapeuta ocupacional Terapeuta ocupacional  
Trabajador Social Trabajador Social  
Diplomado Enfermería ATS/DUE o Enfermero/a  
Auxiliar enfermería (psiquiatría) Auxiliar de Enfermería  
Auxiliar administrativo Auxiliar función administrativa  
Administrativo Administrativo función administrativa  
Jefe Servicio FEA Psiquiatría  
Jefe Sección- FEA Psiquiatría  
ANEXO III  
Solicitud de integración  
Datos personales del solicitante  
Apellidos  
Nombre  
DNI  
Domicilio  
Teléfono  
Datos profesionales  
Categoría actual  
Centro de trabajo  
Categoría de homologación  
Titulación académica  
El que suscribe solicita la integración en el Estatuto Marco del personal de las Instituciones Sanitarias de la Conselleria de Sanidad, de conformidad con lo establecido en la Resolución de??.  
(Lugar,fecha y firma)